

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 3. Уредбе о ванредној интервентној мери подршке произвођачима брашна („Службени гласник РС, број 67/22), расписује

**Ј А В Н И П О З И В**

**ЗА ПОДНОШЕЊЕ ЗАХТЕВА ЗА ОДОБРАВАЊЕ ПОДРШКЕ**

**ПРОИЗВОЂАЧИМА БРАШНА У 2022. ГОДИНИ**

**Предмет Јавног позива**

**Члан 1.**

 У складу са чланом 3. Уредбе о ванредној интервентној мери подршке произвођачима брашна („Службени гласник РС, број 67/22), (у даљем тексту: Уредба), Министарство пољопривреде, шумарства и водопривреде – Управа за аграрна плаћања (у даљем тексту: Управа), расписује Јавни позив за подношење захтева за одобравање подршке произвођачима брашна у 2022. години (у даљем тексту: Јавни позив).

 Јавни позив садржи рок за подношење захтева за одобравање подршке, износ расположивих средстава за расписани позив, образац захтева, обавезну документацију и друге податке везане за овај јавни позив.

**Критеријуми за остваривање права на одобравање подршке**

**Члан 2.**

 Право на одобравање подршке у складу са Уредбом и овим Јавним позивом остварују произвођачи брашна који су регистровани за обављање делатности млинарства (назив делатности: производња млинских произода, шифра делатности: 10.61) до дана 15. новембра 2021. године и који су испоручивали брашно у паковањима до пет килограма (укључујући и пет килограма) типа „Т-400 глаткоˮ и „Т-500ˮ у складу са уредбом којом се уређује ограничење висине цена основних животних намирница, на територији Републике Србије.

**Захтев за одобравање подршке**

**Члан 3.**

Поступак за остваривање права на одобравање подршке покреће се по захтеву лица које испуњава услове из члана 2. овог Јавног позива.

Захтев из става 1. овог члана подноси се на Обрасцу - *Захтев за одобравање подршке произвођачима брашна у 2022. години* (у даљем тексту: захтев), који је одштампан уз овај Јавни позив и чини њихов саставни део.

У обрасцу захтева из става 2. овог члана, подносилац захтева наводи податке о испорученом брашну у складу са уредбом којом се уређује ограничење висине цена основних животних намирница и Уредбом, који обухватају податке о рачунима и отпремницама о извршеној испоруци брашна типа „Т-400 глаткоˮ и „Т-500ˮ на домаћем тржишту у паковањима од један до пет килограма (укључујући и пет килограма), односно који гласе на подносиоца захтева и имају исказану количину, тип и паковање испорученог брашна.

Читко попуњен и потписан образац захтева са прописаном документацијом у складу са Јавним позивом доставља се Управи у затвореној коверти са назнаком пословног имена и адресе седишта подносиоца захтева и напоменом: *„Захтев за одобравање подршке произвођачима брашна у 2022. години“,* непосредно преко Писарнице републичких органа управе у Београду, улица Немањина број 22-26, или поштом на адресу: Министарство пољопривреде, шумарства и водопривреде - Управа за аграрна плаћања, Булевар краља Александра бр. 84, 11000 Београд,

 Подносилац захтева може поднети само један захтев за одобравање подршке по основу овог Јавног позива.

**Рок за подношење захтева за одобравање подршке**

**Члан 4.**

Захтев за одобравање подршке по овом Јавном позиву, подноси се у периоду од 20. до 24. јуна 2022. године, закључно.

 Захтеве поднете пре почетка или после истека рока из става 1. овог члана, Управа одбацује без разматрања

**Дикументација уз захтев за одобравање подршке**

**Члан 5.**

 Уз образац захтева из члана 3. овог Јавног позива подносилац доставља:

 1) копију обрасца оверених потписа лица овлашћених за заступање (ОП образац);

 2) потврде Агенције за привредне регистре да:

 (1) није регистровано да му је изречена правноснажна судска или управна мера забране обављања делатности,

 (2) није регистровано да је осуђиван због привредног преступа,

 (3) није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом.

**Административна контрола захтева, инспекцијски надзор и**

**решење по захтеву за одобравање подршке**

**Члан 6.**

 Управа врши административну контролу захтева, провером података из захтева, документације приложене уз захтев као и службених евиденција.

 Управа проверава испуњеност критеријума да је подносилац захтева регистрован за делатност производње млинских производа до дана 15. новембра 2021. године, увидом у јавне податке Регистра привредних субјеката на званичној интернет страници Агенције за привредне регистре.

 Испуњеност критеријума да је подносилац захтева испоручивао брашно у паковањима до пет килограма (укључујући и пет килограма) типа „Т-400 глаткоˮ и „Т-500ˮ у складу са уредбом којом се уређује ограничење висине цена основних животних намирница, на територији Републике Србије, Управа проверава увидом у потврде Агенције за привредне регистре из члана 5. овог Јавног позива које се достављају уз образац захтева из члана 3. овог Јавног позива, као и прибављањем по службеној дужности података о покретању прекршајног поступка, односно поступка за изрицање заштитних мера забране обављања одређених делатности од министарства надлежног за послове трговине, у складу са уредбом којом се уређује ограничење висине цена основних животних намирница.

 Испуњеност критеријума да је подносилац захтева испоручио врсте и количине брашна које су предмет захтева у складу са Уредбом и овим Јавним позивом, по налогу Управе врши министарствп надлежно за послове пољопривреде преко пољопривредног инспектора, провером пословне документације код подносиоца захтева, односно провером рачуна и отпремница које је подносилац навео у обрасцу захтева из члана 3. овог Јавног позива.

 Захтев за одобравање подршке поднет од стране лица које није регистровано за делатност производње млинских производа до дана 15. новембра 2021. године, преурањен и неблаговремен захтев, захтев са документацијом која не гласи на подносиоца захтева, као и сваки наредни захтев истог подносиоца у периоду трајања овог Јавног позива, Управа одбацује решењем.

 Директор Управе решењем утврђује право на подршку и износ подршке и налаже исплату одобрених средстава подршке на рачун подносиоца захтева отворен код домаће пословне банке.

**Износ подршке**

**Члан 7.**

 Износ подршке произвођачима брашна из члана 6. став 5. овог члана утврђује се по пропорционалном систему у односу на укупан број подносилаца захтева за одобравање подршке који испуњавају критеријуме у складу са Уредбом и овим Јавним позивом и количине брашна коју су испоручили, до утрошка средстава обезбеђених за спровођење Уредбе и овог Јавног позива.

**Износ расположивих средстава за Јавни позив**

**Члан 8.**

Укупна расположива средства по овом Јавном позиву опредељују се у износу од 160.000.000 динара, у складу са чланом 6. Уредбе о ванредној интервентној мери подршке произвођачима брашна („Службени гласник РС, број 67/22).

**Објављивање јавног позива и**

**информације у вези расписаног јавног позива**

**Члан 9.**

 Јавни позив за подношење захтева за одобравање подршке произвођачима брашна у 2022. години, објављује се на огласној табли Управе за аграрна плаћања, у Београду, Булевар краља Александра бр. 84, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

 Информације у вези расписаног Јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 20. јуна 2022. године,

|  |  |
| --- | --- |
| **Број: 320-39-78269/2022-07****Дана: 20.06.2022. године** | **В.Д. Директора****Марко Кесић** |

**Образац**

**ЗАХТЕВ**

**ЗА ОДОБРАВАЊЕ ПОДРШКЕ ПРОИЗВОЂАЧИМА БРАШНА**

**У 2022. ГОДИНИ**

|  |
| --- |
| **I. Подаци о подносиоцу захтева** |
| Пословно име произвођача брашна |  |
| Шифра и назив делатности | Назив: Производња млинских производаШифра: 10.61 |
| ЈМБГ произвођача брашна -предузетника, односно одговорног лица у правном лицу  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

 |
| Матични број |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

 |
| Порески идентификациони број: |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

 |
| Адреса седишта | Општина: |
| Место: |
| Улица и број: |
| Поштански број: |
| Име, презиме и функција лица за контакт |  |
|  Број телефона (фиксни и мобилни) |  |
|  Имејл адреса |  |
| Број рачуна и назив домаће пословне банке за исплату одобрене подршке | Број рачуна: |
| Назив и седиште банке: |

|  |
| --- |
| **II. Подаци испорученом брашну**  |
| Број и датум издавања рачуна | Број и датум издавања отпремнице | Купац(назив и седиште) | Тип брашна | Испручена количина у паковањима до пет килограма  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| УКУПНО: |  |
| **III. Изјава подносиоца захтева** |
| Овим потврђујем под пуном законском, моралном, материјалном, кривичном и сваком другом одговорношћу, да је подносилац овог захтева произвођач брашна који је регистрован за обављање делатности производња млинарских производа до дана 15. новембра 2021. године и да је брашно наведено у овом захтеву типа „Т-400 глаткоˮ и „Т-500ˮ испоручено у паковањима до пет килограма (укључујући и пет килограма) у складу са уредбом којом се уређује ограничење висине цена основних животних намирница, на територији Републике Србије, као и да испуњава критеријуме за одобравање подршке произвођачима брашна прописане Уредбом о ванредној интервентној мери подршке произвођачима брашна („Службени гласник РС, број 67/22)..Такође, овим потврђујем да је подносилац овог захтева брашно типа „Т-400 глаткоˮ и „Т-500ˮ у паковањима до пет килограма (укључујући и пет килограма) испоручивао по ценама које нису прелазиле ниво цена тих производа на дан 15. новембар 2021. године, као и да ове производе није испоручивао у количинама мањим од просечних у последњих 12 месеци, односно да није осуђиван, нити му је изречена заштитна мера забране вршења одређене делатности, у складу са уредбом којом се уређује ограничење висине цена основних животних намирница. |

|  |
| --- |
| **IV. Потпис подносиоца захтева** |
|  Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као и да су сви наведени подаци тачни.Место и датум: У\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_године.Назив и седиште подносиоца захтева: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попунити читко штампаним словима)Име и презиме одговорног лица подносиоца: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попунити читко штампаним словима)\_\_\_\_\_\_\_\_\_\_\_\_\_\_\_\_\_\_\_\_\_\_\_Потпис одговорног лица подносиоца захтева |

*Напомена:* Читко попуњен и потписан образац захтева са прописаном документацијом доставља се у затвореној коверти са назнаком пословног имена и адресе седишта подносиоца захтева и напоменом: *„Захтев за одобравање подршке произвођачима брашна у 2022. години“,* непосредно преко Писарнице републичких органа управе у Београду, улица Немањина број 22-26, или поштом на адресу: Министарство пољопривреде, шумарства и водопривреде - Управа за аграрна плаћања, Булевар краља Александра бр. 84, 11000 Београд